**แบบถอดประสบการณ์การเรียนรู้ประเด็นความรู้เทคนิคการเรียนการสอนที่เน้นผู้เรียนเป็นสำคัญ**

**1. ชื่อ-สกุลผู้เล่าเรื่อง นายปาณัสม์ จันทนปุ่ม คณะดิจิทัลอาร์ต**

**2. ผู้บันทึก บุคลากรคณะดิจิทัลอาร์ต**

**3. บทบาทหน้าที่และความรับผิดชอบของผู้เล่าเรื่อง**

อาจารย์ประสานงานกับอาจารย์พิเศษผู้สอนรายวิชา VFX332 การถ่ายทำภาพยนตร์ดิจิทัล 2

**4. เรื่องที่เล่า**

การเรียนการสอนที่เน้นผู้เรียนเป็นสำคัญในรายวิชา VFX332 การถ่ายทำภาพยนตร์ดิจิทัล 2

**5. บริบทหรือความเป็นมาของเรื่องที่เล่า**

 การสอนให้นักศึกษาชั้นปี 3 ภาคเรียนที่ 1 สร้างภาพยนตร์ดิจิทัล ซึ่งนักศึกษาต้องใช้เครื่องมือหลายชนิดในการสร้างภาพยนตร์ นักศึกษาต้องเรียนรู้วิธีการใช้อุปกรณ์และเครื่องมือต่างๆให้เหมาะสมกับงานของนักศึกษา เพื่อให้นักศึกษาผลิตภาพยนตร์ที่มีเทคนิควิชวลเอฟเฟคเป็นส่วนประกอบของภาพยนตร์ที่มีอรรถรส ความสมจริงและสนุกสนาน โดยนักศึกษาร่วมการสร้างเป็นผลงานกลุ่ม(คำแนะนำจากคณะกรรมการกำกับมาตรฐาน) ซึ่งจะต้องมีการวางแผนการทำงานเพื่อให้การทำงานร่วมกันอย่างเป็นระบบ จะทำให้เห็นภาพรวมของการทำงาน และนักศึกษาจะสามารถต่อยอดการทำงานหลังจากเรียนจบวิชานี้

**6. วิธีการ/ขั้นตอนหรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ทำให้เกิดความสำเร็จ ผู้ที่มีส่วนร่วมทำให้เกิดความสำเร็จและบทบาทของบุคคลนั้น อุปสรรคหรือปัญหาในการทำงานและแนวทางในการแก้ปัญหา/อุปสรรคดังกล่าว**

การเรียนการสอนเริ่มจากพื้นฐานการถ่ายทำภาพยนตร์ การใช้กล้องและอุปกรณ์ต่างๆ มีการนำเสนอเบื้องหลังการถ่ายทำ แบ่งกลุ่มๆละ 5-7 คน ให้นักศึกษาทำงานร่วมกันโดยเน้นการทำงานในสตูดิโอและฉากกรีนสกรีนเป็นส่วนใหญ่ การถ่ายทำนอกสถานที่บ้าง อาจารย์จะคลุกคลีการทำงานของนักศึกษาและตรวจงานทีละกลุ่มและช่วยแก้ปัญหา มีการยกตัวอย่างงานที่ดีให้เป็นตัวอย่างของกลุ่มอื่นๆ นักศึกษาจะแข่งขันการทำงานระหว่างกลุ่ม นักศึกษาพัฒนาตนเองเพื่อให้ผลงานออกมาดี ส่วนนักศึกษาที่ไม่ชอบการทำงานเป็นกลุ่ม อาจารย์จะมอบหมายงานรายบุคคลรับผิดชอบหน้าที่และอุปกรณ์ที่ใช้ แล้วนำผลงานมารวมกับกลุ่ม แต่ละสัปดาห์นักศึกษาจะต้องส่งงานซึ่งบางครั้งนักศึกษาจะมีงานมากอาจารย์ระหว่างวิชาจะหารือเพื่อให้นักศึกษาสร้างงานชิ้นเดียวระหว่างวิชาที่มีเนื้อหาใกล้เคียงหรือเกี่ยวข้องกัน

**7. ผลลัพธ์หรือความสำเร็จที่เกิดขึ้น และสิ่งที่ได้เรียนรู้จากประสบการณ์**ความสำเร็จ**ดังกล่าว**

 นักศึกษาสามารถสร้างงานได้สมจริง เป็นภาพยนตร์สั้นที่มีคุณภาพทั้งเนื้อหาและเทคนิคต่างๆ มีการพัฒนาตนเองจากการแข่งขันระหว่างกลุ่มการทำงานสามารถแก้ปัญหาเฉพาะหน้าได้ นำความรู้ที่เรียนแล้วมาใช้ได้ การผลักดันให้เพื่อนร่วมกลุ่มร่วมรับผิดชอบหน้าที่ต่าง มีการเรียนรู้ตามวัตถุประสงค์ของรายวิชา คือการเข้าใจถึงภาพรวมของการถ่ายทำภาพยนตร์และการวางแผนการทำงาน และการทำงานเป็นกลุ่ม นักศึกษาสามารถประยุกต์ความรู้ขอรายวิชาร่วมกับวิชาอื่นๆ